《苍梧十景次汪宪副韵 其四 系龙孤洲》
明代·张吉

茫茫天壤间，物物因维系。聊以永今朝，安得号神异。

神龙谁系之，可系非龙类。山鬼拜我前，公言本高致。

作者简介：（1451—1518）江西馀干人，字克修，号翼斋，别号古城。成化十七年进士。授工部主事，官至贵州布政使。精研诸经及宋儒著作。尝曰“不读五经，遇事便觉窒碍”。有《陆学订疑》、《古城集》。